**Ministru kabineta noteikumu projekta "Grozījums Ministru kabineta 2014. gada 2. decembra noteikumos Nr. 737 "Attīstības plānošanas dokumentu izstrādes un ietekmes izvērtēšanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. 2020.gada 28.maijā Valsts sekretāru sanāksmē tika izsludināts Ministru kabineta instrukcijas projekts "Kārtība, kādā izstrādā un aktualizē institūcijas darbības stratēģiju un novērtē tās ieviešanu" (VSS-430, prot.Nr.22 §21), kurš paredz izmaiņas saistībā ar stratēģijas apstiprināšanu, saturu, stratēģijas darbības periodu u.c.
2. Valsts kancelejas iniciatīva
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 28. maijā Valsts sekretāru sanāksmē tika izsludināts Ministru kabineta instrukcijas projekts "Kārtība, kādā izstrādā un aktualizē institūcijas darbības stratēģiju un novērtē tās ieviešanu" (VSS-430, prot.Nr.22 §21; turpmāk – instrukcijas projekts). Instrukcijas projekta mērķis ir valsts iestāžu stratēģiskās plānošanas sistēmas pilnveide. Instrukcijas projekts paredz tostarp izmaiņas stratēģijas darbības periodā, kā arī paredz noteikt, ka turpmāk stratēģijas apstiprinās institūcijas vadītājs nevis attiecīgais Ministru kabineta loceklis. Lai izvairītos no normu dublēšanos, un ņemot vērā, ka uz Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" (turpmāk – noteikumi) pamata ir izdota 2015. gada 28. aprīļa Ministru kabineta instrukcija "Kārtība, kādā izstrādā un aktualizē institūcijas darbības stratēģiju un novērtē tās ieviešanu" (turpmāk – instrukcija), nepieciešams veikt precizējumus noteikumos:* 1. Noteikumu 53. punkts skaidro, ka institūcijas darbības stratēģija nodrošina tiešās pārvaldes institūcijas darbības plānošanu tās kompetencē esošajās politikas nozarēs atbilstoši attiecīgajā nozarē apstiprinātiem attīstības plānošanas dokumentiem, tiesību aktiem un plānotajam institūcijas valsts budžeta izdevumu kopapjomam vidējam termiņam (trīs gadi). Vienlaikus instrukcijas projekts paredz akcentēt vadītāja lomu un stratēģiju kā institūcijas kapacitātes attīstības un pārvaldības instrumentu. Lai saskaņotu noteikumu projektu un instrukcijas projektu attiecībā uz stratēģijas definīciju, noteikumu projekta 53. punkts tiek izteikts jaunā redakcijā.
	2. Noteikumu 54. punkts nosaka, ka Ministru kabineta loceklis apstiprina attiecīgās ministrijas, kā arī tā padotībā esošas iestādes darbības stratēģiju, ja normatīvajos aktos nav noteikts citādi. Valsts kancelejas, Korupcijas novēršanas un apkarošanas biroja un Pārresoru koordinācijas centra darbības stratēģiju apstiprina Ministru prezidents. Citas institūcijas darbības stratēģiju apstiprina tās lēmējinstitūcija. Ņemot vērā, ka stratēģija un darba plāns ir vienīgie institūcijas vadības dokumenti, noteikumu projekts paredz, ka turpmāk stratēģijas apstiprinās institūcijas vadītājs, nevis attiecīgais Ministru kabineta loceklis. Lai nodrošinātu augstākās institūcijas un tās padotībā esošās institūcijas stratēģiju saskaņotību, papildus ir paredzēts, ka padotības institūcijas vadītājs saskaņo stratēģiju ar augstākās institūcijas vadītāju. Izmaiņas vairos regulējuma elastību, kā arī stiprinās stratēģiju kā institūcijas vadītāja rīku institūcijas attīstībā. Ņemot vērā minēto nepieciešams veikt izmaiņas noteikumu 54. punktā.
	3. Instrukcijas projekts paredz, ka turpmāk stratēģijas darbības periodu noteiks institūcijas vadītājs, bet tas nedrīkst būt īsāks par 4 gadiem un garāks par 7 gadiem. Ņemot vērā, ka noteikumi neparedz deleģējumu noteikt stratēģijas darbības termiņu instrukcijā, nepieciešams precizēt noteikumu 55. punktu. Instrukcijas projekts paredz, ka institūcijas publicē stratēģijas tīmekļvietnē un veic informācijas un komunikācijas pasākumus saistībā ar stratēģiju, tāpēc ir veikti papildu precizējumi noteikumu 55. punktā.
 |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts kanceleja, ministrijas, Korupcijas novēršanas un apkarošanas birojs, Pārresoru koordinācijas centrs un citas tiešās pārvaldes un to padotībā esošās institūcijas |
| 2. | Tiesiskā regulējuma ietekme uz tautsaimniecību un administratīvo slogu | Nav paredzama ietekme uz administratīvo slogu. Izmaiņas vienkāršos institūcijas darbības stratēģijas apstiprināšanu un aktualizēšanu.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2020.gada 28.maijā Valsts sekretāru sanāksmē tika izsludināts instrukcijas projekts, kurš paredz izmaiņas attiecībā uz stratēģijas saturu, tvērumu, darbības periodu un novērtēšanu. Ņemot vērā projektu savstarpējo sasaisti, instrukcijas projekts un noteikumu projekts jāskata Ministru kabinetā vienlaicīgi. |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kanceleja, ministrijas, Korupcijas novēršanas un apkarošanas birojs, Pārresoru koordinācijas centrs un citas tiešās pārvaldes un to padotībā esošās institūcijas |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildu cilvēkresursi nav nepieciešami.Projekta izpilde notiks esošo funkciju ietvaros. |
| 3. | Cita informācija | Nav |

Iesniedzējs:

Ministru prezidents A. K. Kariņš

Vizē:

Valsts kancelejas direktors J. Citskovskis

Kosjaka 67082959

Aleksandra.Kosjaka@mk.gov.lv